CELEX: 32015R2455
Language: da
Date: 2015-12-21 00:00:00
Title: Kommissionens gennemførelsesforordning (EU) 2015/2455 af 21. december 2015 om tarifering af visse varer i den kombinerede nomenklatur

24.12.2015   
            
            
               DA
            
            
               Den Europæiske Unions Tidende
            
            
               L 339/40
            
         KOMMISSIONENS GENNEMFØRELSESFORORDNING (EU) 2015/2455
   af 21. december 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3 i tabellen.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. december 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Vare bestående af kød fra forskellige krebs- og bløddyr (i vægtprocent):
               
               
                  1605 54 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til kapitel 16 og teksten til KN-kode 1605 og 1605 54 00.
                  Varen består af kød af forskellige krebs- og bløddyr, hvoraf en del er rå eller blancheret (pos. 0307), mens en anden del er kogt (pos. 1605). En sådan vare betragtes som en tilberedning, idet kogning udelukker tarifering i kapitel 3, da varen, omend kun delvist, er blevet tilberedt ved en fremgangsmåde, som ikke er tilladt i dette kapitel (se også de forklarende bemærkninger til det harmoniserede system, kapitel 3, almindelige bemærkninger, femte afsnit).
                  Tiarmet blæksprutte udgør vægtmæssigt den største andel, og varen tariferes derfor i henhold til bestemmelse 2 til kapitel 16 i den KN-kode, der omfatter den bestanddel, som vægtmæssigt udgør den største del af tilberedningen.
                  Varen tariferes derfor under KN-kode 1605 54 00 som tilberedt eller konserveret tiarmet blæksprutte.
               
            
                  
                              —
                           
                           
                              rå fangarme af tiarmet blæksprutte
                           
                        
               
                  25
               
            
                  
                              —
                           
                           
                              rå strimler af tiarmet blæksprutte
                           
                        
               
                  20
               
            
                  
                              —
                           
                           
                              rå ringe af tiarmet blæksprutte
                           
                        
               
                  20
               
            
                  
                              —
                           
                           
                              kogte, små gule sandmuslinger
                           
                        
               
                  20
               
            
                  
                              —
                           
                           
                              blancherede rejer
                           
                        
               
                  15
               
            
                  Varen foreligger i frossen tilstand (ved en temperatur på – 20 °C) i poser à 1 kg (800 g netto).